**Yevgeniy Semyonovich Sklyarevskiy** (ruscha: *Евгений Семенович Скляревский*; 20-oktabr, 1956-yil; Toshkent, Oʻzbekiston SSR, SSSR) — oʻzbekistonlik taniqli jurnalist va bloger. Oʻzbekistonning eng taniqli blogerlaridan biri. Qator internet loyihalar muallifi.

Yevgeniy Sklyarevskiy 1973-1978-yillarda Toshkent politexnika institutida tahsil olgan. 20 yil davomida aviatsiya zavodida murakkab detallar ishlash boʻyicha texnolog-hisobchi boʻlib faoliyat yuritgan. Keyinroq 5 yil davomida Oʻzbekiston Respublikasi Axborot texnologiyalari va kommunikatsiyalarni rivojlantirish vazirligining „Maxsus avariya — tiklash boshqarmasida" (MATB) buxgalteriya, mulk hisobchisi va saytida faoliyat yuritdi. 2003-yilning oktabr oyidan Uzdunrobitada sistema va informatsion texnologiyalar xizmatida mutaxassis lavozimida, 2004-yilning avgustidan „Infocom.uz" jurnalida faoliyat yuritishni boshlagan.

1998-yildan kompyuterlar haqidagi turli jurnallarda, jumladan Oʻzbekistonning „Kompyutel", „Infocom.uz", Rossiyaning „Hard’nʼSoft", „Kompyuterra" va „Domashniy kompyuter" jurnallarida maqolalari chop etila boshlagan.

2000-yildan „Arbuz — zanimatelniy mir" loyihasini olib boradi. 2005-yilda „Domen-uz" loyihasi bilan „ROTOR"da „Yil tadqiqotchisi" nominatsiyasida uchinchi oʻrinni, 2006-yilda esa ikkinchi oʻrinni egallagan.

Yevgeniy Sklyarevskiy shuningdek qator internet loyihalar muallifi. Ushbu loyihalar: „Provayderi Tashkenta", „Izumrudniy gorod", „Chistaya lenta novostey", „Barbaris", Blog „Arbuzniy", „Pisma o Tashkente", „Tsellofan Uzneta", „Domen-uz", „Informatsionniy bum", Studiya „ETYuD", „Moya sitoembriologiya", „Xlopkovodstvo".

Sklyarevskiy Vikipediyada ishtirok etmasada, ushbu loyihaga katta qiziqish bilan qaraydi. U Vikipediyani, xususan oʻzbekcha Vikipediyani tahrir qilishga va uni toʻldiriga undab keladi. Ushbu fikrlarning birida U: "Oʻzbekcha Vikipediya hozir Vikipediya boʻlimlari ichida 95-oʻrinni band etib turibdi va bizdan yuqori oʻrinlarni umuman hech kim bilmaydigan „yovvoyi" tillar egallagan" deb aytgan edi. Bir necha marotaba baʼzi Oʻzbekistonlik vikipediyachilardan radiointervyular olgan. Yevgeniy Sklyarevskiy 2007-yilda oʻzbekcha Vikipediyaning ilk majlisida jurnalist sifatida qatnashgan edi.

Manbalar
--------

1. 1 2 3 4  ezhe.ru: Sklyarevskiy Yevgeniy Semenovich
2. ↑  Yevgeniy Sklyarevskiy: Vikipediya — glavniy proekt Interneta, perevernuvshiy nashe predstavlenie ob informatsii
3. ↑  Yevgeniy Sklyarevskiy: Uzbekskaya Vikipediya podrastaet
4. ↑  Vchera russkoy Vikipedii ispolnilos 8 let. V svyazi s etim xotel eщe raz napomnit, chto uzbekskiy razdel zanimaet 95 mesto po kolichestvu statey i nas obgonyayut sovershenno „dikie" i neizvestnie nikomu narodi.
5. ↑  *Uradio: Александр Райков*, 2016-04-25da asl nusxadan arxivlandi, qaraldi: 2016-04-15
6. ↑  *Uradio: Бехрузбек Очилов*, 2016-04-25da asl nusxadan arxivlandi, qaraldi: 2016-04-15
7. ↑  Vikimajlis 2007

Havolalar
---------

* Ye. Sklyarevskiy — Pro Uznet Wayback Machine saytida arxivlandi (2016-04-03).
* Yevgeniy Sklyarevskiy: „Imeet smisl tolko to, chto povishaet obщiy uroven znaniy chelovechestva…" Wayback Machine saytida arxivlandi (2016-04-22).
* Yevgeniy Sklyarevskiy: „Yesli u vas est staraya nenujnaya vaza i vi napishete o ney — obyazatelno naydutsya lyudi, kotorim eto interesno" Wayback Machine saytida arxivlandi (2016-09-24).
* Facebookdagi sahifasi
* Livejournaldagi blogi
* arbuz.xnet.uz: Domashnyaya stranichka Sklyarevskogo Yevgeniya Wayback Machine saytida arxivlandi (2020-09-21).
* Pro lyudey Uzneta Wayback Machine saytida arxivlandi (2016-12-14).
* Qoʻshimcha maʼlumot